*Lēmuma projekts*

**Par līdzekļu izdalīšanu no līdzekļiem neparedzētiem gadījumiem**

**pārbūves būvdarbu veikšanai Sociālās aprūpes centrā “Alūksne”**

Izskatot Alūksnes novada Sociālo lietu pārvaldes 17.05.2024. iesniegumu “Par iespēju piešķirt papildu finanšu līdzekļus remonta izdevumu segšanai SAC “Alūksne””, kas reģistrēts Alūksnes novada pašvaldības Centrālajā administrācijā 17.05.2024. ar Nr. ANP/1-42/24/1689,

ņemot vērā Alūksnes novada pašvaldības aktualizētas Attīstības programmas 2022.-2027. gadam Investīciju plāna 3.3.4. punktu, iesūtīto būvdarbu lokālo tāmi,

pamatojoties uz Pašvaldību likuma 4. panta pirmās daļas 9. punktu, 10. panta pirmās daļas ievaddaļu, likuma “Par pašvaldību budžetiem” 16. panta otro daļu un 30. pantu,

1. Izdalīt no līdzekļiem neparedzētiem gadījumiem finansējumu 16 355 EUR (sešpadsmit tūkstoši trīs simti piecdesmit piecu *euro*) apmērā sociālās aprūpes centra “Alūksne” sanitārā mezgla telpu atjaunošanas būvdarbiem.
2. Finansējumu attiecināt uz 102002 uzskaites dimensijas kodu – Sociālās aprūpes centrs “Alūksne”.
3. Alūksnes novada pašvaldības Centrālās administrācijas Finanšu nodaļai nodrošināt iepriekš minēto līdzekļu pārkārtošanu Alūksnes novada pašvaldības budžetā 2024. gadam.
4. Lēmums stājas spēkā ar tā pieņemšanu.